de cy en id en en cy en en cy cy cy cy cy
CARNIFAL CYMUNEDOL a DIWRNOD HWYL
COMMUNITY CARNIVAL and FUN DAY
Cartref Newyddion Dyddiadur Be' Sy' Mla'n Galeri Pwyllgor Cyswllt
Croeso i wefan CARNIFAL CYMUNEDOL LLANILAR lle gallwch gael yr holl wybodaeth a fydd angen arnoch i ymuno â ni mewn diwrnod carnifal pentref llawn hwyl.
Gobeithio wnewch chi fwynhau parêd y carnifal ynghyd â’r digwyddiadau yn y prif gylch sy’n cynnwys beirniadu’r gwisgoedd ffansi, saethu colomennod clai gyda laser, disgo trwy’r dydd, castell bownsio, paentio wynebau, gemau a rasys. Bydd bwyd ar gael i’w brynu trwy gydol y dydd – ond mae croeso i ddod â phicnic gennych. Bydd rhostio mochyn ar gael o 6 o’r gloch wedi’i drefnu gan dafarn y Falcon.
Cafodd Carnifal Llanilar ei ail- sefydlu yn 2001 gyda’r bwriad o hybu’r ysbryd cymunedol yn ein pentref a’r gymuned leol. Ers hynny, oherwydd y gwaith caled a’r ymroddiad a geir can nifer o wirfoddolwyr lleol, mae hyn yn dal i ddigwydd er budd ein cymuned lleol.
Mae’r carnifal yn dal i fynd o nerth- i- nerth ac mae mwy na £4500 wedi cael ei roi i gymdeithasau’r pentref, sy’n fonws, ond ein bwriad o’r cychwyn yw dod â’r gymuned at ei gilydd ac i gael hwyl.
CYMDEITHASAU’R PENTREF: os hoffech gael eich ystyried i dderbyn rhan o’r arian a godwyd trwy gynnal Carnifal Llanilar, mae gofyn i chi gyflwyno copi o gyfrif y flwyddyn ariannol ddiwethaf ynghyd â chyfiawnhad am rodd i’r pwyllgor ar gyfer ystyriaeth. Mae’n amhosib rhoi rhodd i bawb yn flynyddol ond fe gaiff pob cais ei drin yn deg.